<classify> Akijibu maswali ya waandishi wa habari juzi baada ya kumalizika kwa mchezo dhidi ya Taifa Stars Cuper alisema Samatta ni mchezaji anayecheza katika kiwango cha dunia, lakini siku hiyo hakucheza kama anavyojulikana kwa kuwa walimzuia.Alisema timu yake ilijipanga na kucheza mchezo mzuri kiasi kwamba mchezaji huyo hakuweza kuonesha uwezo wake. Namjua Samatta ndiye mchezaji bora ambaye ananivutia, lakini leo juzi hakucheza kwa kiwango chake cha kawaida, pengine ni kwa vile tulimzuia na kushindwa kupenya, alisema.Licha ya kuweka wazi kuvutiwa na Samatta, mchezaji huyo alikosa penalti iliyopatikana baada ya mmoja wa wachezaji wa Taifa Stars kuchezewa madhambi eneo la hatari na kupoteza matumaini yao ya kufanya vyema.Kocha huyo alijaribu kupunguza makali kwa kukisifia kikosi cha Stars kuwa kilicheza vizuri. Alikisifu pia kikosi chake kuonesha mchezo mzuri kama alivyowaelekeza, na kufanikiwa kuondoka na ushindi huo ambao umeipa nafasi ya kufuzu moja kwa moja fainali za Mataifa ya Afrika kwa kufikisha pointi 10, huku Tanzania ikiwa na pointi moja na Nigeria pointi moja.  <topic>: michezo 